इशांत ने इस पूरी सीरीज में सधी हुई और तीखी गेंदबाजी की है। इस पूरी सीरीज में इशांत सबसे सफल भारतीय गेंदबाज रहे हैं, अगर इंग्लैंड के भी गेंदबाजों को जोड़ लिया जाए तो वह दूसरे सबसे सफल गेंदबाज रहे हैं। उन्होंने इस सीरीज में 5 मैचों में 804 गेंदें फेकि हैं, 390 रन दिए हैं और 18 विकेट झटके हैं। उन्होंने एक बार पांच विकेट भी लिए हैं। मोहम्मद शमी ने 5 मैचों में 14 विकेट लिए हैं, जसप्रीत बुमराह ने 3 मैचों में 13 विकेट लिए हैं। गौर करने वाली बात यह है कि टॉप-5 में 3 गेंदबाज भारतीय हैं और वह भी तेज गेंदबाज।